Արդեն վերը նշեցինք, թե ինչ պարզաբանմամբ է հանդես եկել Մարտունու քաղաքապետարանը «Մարտունու պանրագործարան» ԲԲԸ-ին պատկանող հողակտարի յուրացման վերաբերյալ պնդումներին ի պատասխան: ՀՀ Կառավարությունը 2006 թվականի հունվարի 26-ին նախկին վարչապետ Անդրանիկ Մարգարյանի գլխավորոււթյամբ որոշել է Մարտունի քաղաքային համայնքի վարչական սահմաններում գտնվող՝ պետական սեփականություն հանդիսացող հողամասերն անհատույց սեփականության իրավունքով համայնքին փոխանցել: Այդ որոշմանը կից ներկայացված է հողամասերի ցանկը, որտեղ «Մարտունու պանրագործարան» ԲԲԸ-ին պատկանող հողատարածքի կադաստրային կոդերին համապատասխան տարածքները եւ կոնկրետ գազալցակայանի տարածքը նշված են որպես արտադրական նշանակություն ունեցող հողամաս: Թաթուլ Բաղդասարյանի մոտ առկա սեփականաշնորհման պայմանագրով այդ 0.6 հա հողատարածքը համարվում է իր իսկ ընկերության սեփականությունը: Ուստի Ավագանին չէր կարող իր որոշման հիմքում դնել սեփականության իրավունքով իրավաբանական կամ ֆիզիկական անձին պատկանող իրավունքի վկայական, սակայն հենց այդպես էլ վարվել է: